Kulturskolen i Kristiansand ble etablert i 1962 under navnet Kristiansand musikkskole. Kulturskolen er en del av kommunens kultursektor og har kulturstyret som politisk styringsorgan, og er en av kommunens aller største konsert- og forestillingsprodusenter. I tillegg til egne konsert- og teaterproduksjoner, huskonserter og profilerte kunstutstillinger med elevarbeider, har den også ansvaret for Den kulturelle skolesekken i kommunen. Totalt produserer kulturskolen rundt 350 konserter og forestillinger hvert år.